GiliGold/VAD_KnessetCorpus huggingface dataset:
<משה אשר: צריך להגדיר את הסיטואציה.
<משה אשר: אני מדבר באופן עקרוני ואחרי כן נדון בהתנסחויות.
<משה אשר: באופן עקרוני אין סיבה לתת לדוגמה לתושב מס רכישה על דירה יחידה כאשר מן הסתם במדינת מושבו כבר יש לו את דירת המגורים ומבחינתו בישראל, בדרך כלל מדובר בדירת השקעה.
<משה אשר: לכן זה שישראל רואה רק את הדירה הזאת כדירה בטריטוריה הישראלית, זה לא בהכרח נכון.
<משה אשר: לכן ראוי שיהיו לו מדרגות מס רכישה לא של דירה יחידה.
יעקב ליצמן: נורא חשוב שנגדיר מה זה תושב.
<משה אשר: צודק.
יעקב ליצמן: כי על זה ייפול הדבר.
יעקב ליצמן: אתה יכול להגיד שמישהו גר כאן חצי שנה והוא לא תושב.
ראובן ריבלין: מי שלא משלם מס הכנסה, הוא לא תושב.
יעקב ליצמן: אתה יודע שיש כל מיני הגדרות לגבי תושב.
יעקב ליצמן: בקליטה יש דבר אחד, בפנים יש דבר אחר וכולי.
<משה אשר: כיוון שאנחנו דנים בדינים פיסקליים, באופן עקרוני ההגדרה צריכה להיות לאורך כל רוחב היריעה, גם במס הכנסה וגם במיסוי מקרקעין.
<משה אשר: בסופו של דבר זה צריך להיות שם.
<משה אשר: נכון שההגדרה היא קצת מורכבת כי זה מרכז החיים והשאלה מה זה מרכז החיים.
<משה אשר: אלה דברים שאנחנו ממילא דנים בהם ביום יום בעולם של מס הכנסה ולכן לא צריכה להיות בזה שונות גדולה.
<משה אשר: מה שכן זה שאם אותו תושב חוץ קנה דירה ואחרי כן עלה לישראל תוך שנתיים, ניתן לו את ההטבה של דירה יחידה, ואם יהיה צורך נחזיר לו את הכספים שהוא שילם מעבר כדי שזה גם יעודד אותו להגיע לכאן או לפחות לא ימנע ממנו.
<משה אשר: יש מקרים – גם אם הם לא רבים – שקונים דירה ואחרי כן עושים את העלייה לישראל.
יעקב ליצמן: במשרד הפנים יש הגדרה לבן אדם שנותנים לו תקופה להתאקלם ונדמה לי שהיא ארוכה יותר משנתיים.
<משה אשר: שנת הסתגלות.
יעקב ליצמן: מישהו רוצה לעלות, הוא רוצה להתאקלם כאן.
יעקב ליצמן: במשרד הפנים, אם אני לא טועה, זה אפילו שלוש שנים.
<משה אשר: במס הכנסה זה שנה.
יעקב ליצמן: אבל אתה לא יכול להתנגש עם משרד הפנים.
<משה אשר: לכאורה כבר היום יש התנגשות, אבל כרגע התקופה היא שנה.
יעקב ליצמן: מה ההגדרה של תושב חוץ במשרד הפנים ומה ההגדרה שלו במס הכנסה?
<שגית אפיק: זה שונה.
<שגית אפיק: ברור.
<שגית אפיק: אגב, יש סעיף בהצעת החוק הזאת שמתייחס גם להגדרה של תושב חוץ ואז אפשר יהיה לראות לגבי הימים, כמה ימים הוא שוהה בחוץ לארץ.
<משה אשר: זה לגבי מס הרכישה.
<משה אשר: לגבי מס השבח, גם כאן באופן עקרוני, אם תושב חוץ יקבל פטור ממס שבח במכירת דירתו, המשמעות המעשית היא שמדינת ישראל תוותר על המסים לטובת המדינה בה הוא תושב.
<משה אשר: שוב, זאת לא בהכרח הכוונה.
<משה אשר: בסופו של דבר מדובר בפטור לדירה יחידה שהוא פטור סוציאלי, ומי שמשקיע בישראל השקעה נוספת, מעבר לדירתו שממילא קיימת במדינת מושבו שהיא לא ישראל, אין סיבה להקל בנושא הזה.
<משה אשר: מבדיקה שאנחנו עורכים בנושא הזה מול ארגון ה-OECD, אנחנו צריכים באמת לקבוע את המבחן לעניין התושבות בצורה כזאת שתעלה בקנה אחד עם ההתחייבויות שלנו ל-OECD.
<משה אשר: לכן לגבי המונח והגדרת התושב לעניין מס שבח, אנחנו נמצא ונביא בפניכם את הנוסח המדויק שעומד בכל הקריטריונים.
<משה אשר: זה בנושא של דירות יוקרה ותושבי חוץ.
<משה אשר: מכאן אני רוצה לעבור לנושא אחר.
ניסן סלומינסקי: אתה אומר שעד היום תושב החוץ הזה היה פטור.
<משה אשר: כמו ישראלי.
ניסן סלומינסקי: כמה אנחנו רוצים להטיל עליו?
<משה אשר: מס שבח.
ניסן סלומינסקי: עוד לא הגדרנו כמה או שכן?
<משה אשר: כמובן שגם מס השבח הזה יהיה ליניארי ולא רטרואקטיבי, מ-2014 ואילך, מה שייצבר באותו יום בצורה יחסית, ליניארית.
<משה אשר: אין כאן מיסוי רטרואקטיבי לתושבי חוץ.
ניסן סלומינסקי: אם אין לו דירה במדינת מושבו?
ניסן סלומינסקי: יש הבדל מבחינתנו?
<משה אשר: השאלה בגדול איפה הוא נוהג לגור.
<משה אשר: אנחנו נעשה את הבדיקה הזאת מול משרד המשפטים ומינהל הכנסות המדינה שעכשיו מרכזים את הבדיקה הספציפית הזאת כדי שזה לא ייפול לנו בנושא של ההתחייבויות או האמירות שלנו בארגון ה-OECD.
<משה אשר: אנחנו נבדוק את זה ונחזור אליכם עם נוסח מדויק ואז נסביר את הדברים.
ניסן סלומינסקי: אני שואל בתפיסה.
ניסן סלומינסקי: נניח תושב חוץ שאין לו דירה בחוץ לארץ.
<משה אשר: באופן עקרוני אם הוא תושב חוץ שאין לו דירה, מן הסתם הוא שוכר שם דירה כי הוא גר שם, כי מרכז חייו שם ושם הוא נוהג לגור.
<משה אשר: אם זה המצב, כנראה שיש לו פתרונות דיור שם.
<משה אשר: למה יש לו דירה נוספת בישראל בבעלותו?
<משה אשר: זאת כבר שאלה אחרת.
<משה אשר: השאלה היא, שוב, איפה מרכז חייו ואיפה הוא משלם את המסים על בסיס כלל עולמי וכן הלאה.
<משה אשר: אלה שתי הנקודות בהקשר הזה ומכאן אני רוצה לעבור לנושא הבא שהוא למעשה מיסוי דירות ההשקעה.
<משה אשר: כשאנחנו מדברים על זה שמעלים מסים וכל ההקשרים, מחפשים באמת את המיסוי במקומות שם יש אנשים שיש להם יותר מאשר אלה שיש להם פחות.
<משה אשר: אנחנו מזהים שאנשים מרוויחים ולא מעט בהשקעות בדירות במגורים, באפיק ההשקעה.
<משה אשר: לאו דווקא בדירת המגורים שבה הם גרים אלא בהשקעות שהם משקיעים בדירות מגורים נוספות.
<משה אשר: הרעיון הזה למסות את דירות ההשקעה הוא רעיון נכון, הוא גם יוצר סוג של ניטרליות בעולם המס בין השקעות באפיק הזה לבין השקעות באפיקים אחרים, שוב, כאשר לא מדובר בדירת המגורים בה גרה אותה משפחה.
מרב מיכאלי: אין לנו ויכוח אתכם על זה.
מרב מיכאלי: היו ניסיונות שלא הועילו.
<משה אשר: אני ממשיך את המודל.
<משה אשר: זאת רק ההתחלה של הדברים.
ניסן סלומינסקי: מותר להם להביא גם דברים מהם אנחנו מרוצים.
<משה אשר: אני מניח שבאמת יש לנו כאן
<משה אשר: הסכמה רחבה על הדברים.
<משה אשר: לגבי הדירות היחידות.
<משה אשר: אם למשפחה יש דירה יחידה, היא מתגוררת בדירה יחידה, כאשר היא תמכור אותה, היא תמשיך להיות פטורה.
<משה אשר: כאמירה.
<משה אשר: גם זה ימשיך להיות המודל החדש.
ראובן ריבלין: לא פוגעים בו.
<משה אשר: לא פוגעים בו.
<משה אשר: עכשיו אנשי רוצה להיכנס למודל של איך ממסים את דירות ההשקעה.
<משה אשר: הנושא הזה מעת לעת, משנה לשנה, מגיע גם לשולחן הזה ויש כאן גם בעיות תפעוליות לצד הרצון להביא למיסוי הזה כאשר בגלל הבעיה התפעולית הדברים נופלים.
<משה אשר: כך לדוגמה תיקון 71 שלא צלח ודברים נוספים.
ראובן ריבלין: דירה יחידה יכולה להיות דירה להשקעה אם היא של אזרח תושב?
<משה אשר: אני כבר אגיע למודל.
<משה אשר: אני אתאר את המודל שמוצע בהצעת החוק ואני גם אציין שהיו בו שינויים ואולי שיפורים שגם שוחחנו עליהם עם נציגי לשכת עורכי הדין ולשכת רואי חשבון.
<עופר מנירב: לא זכור לי שדיברתם אתנו על הנושאים האלה של מקרקעין, בנושא השיפורים האלה.
<משה אשר: אני מציע שתדבר עם - - -
<שגית אפיק: תיקון 71, אתה מתכוון לאחת לשמונה שנים?
<שגית אפיק: הצעת החוק שלכם במקורי.
<שגית אפיק: כי תיקון 71 בסוף נחקק עם אחד לשמונה וזה צלח.
<משה אשר: שיחות מפורטות יותר היו לנו עם לשכת עורכי הדין.
<משה אשר: עם לשכת רואי חשבון הייתה לנו שיחה ביום שישי, שיחה טלפונית, אבל אני מציע שתתעדכן.
<עופר מנירב: אני מצפה שיאמרו דברים נכונים לפחות בוועדה.
<עופר מנירב: גם אם אותנו משקרים, לפחות לא את הוועדה.
<שגית אפיק: עם הייעוץ המשפטי של הוועדה לא שוחחו.
<משה אשר: המודל הוא כזה.
<משה אשר: המודל המוצע כרגע בחקיקה אומר את הדבר הבא.
<משה אשר: ביום שמישהו מכר את דירתו, מכר דירה ויש לו במקביל עוד דירות, אז הדירה שהוא מוכר תהיה חייבת במס.
<משה אשר: בסופו של דבר, הדירה האחרונה, כאשר הוא יישאר עם דירה אחרונה, היא תהיה פטורה ממס.
<משה אשר: לדבר הזה קיבלנו הערות.
<משה אשר: ישבנו וסיכמנו והסכמנו שכל אדם שבא ומוכר דירה, יוכל לומר האם הוא רוצה עליה פטור או לא רוצה עליה פטור, גם אם היא לא דירת המגורים כי לנו יהיה קשה לבדוק איפה הוא גר ולבלוש אחריו.
<קריאה: יהיה מותר לו אחת לארבע שנים?
<משה אשר: במקום האחת לארבע שנים.
<משה אשר: באותו רגע, כל יתר הדירות שיש לו, יסומנו כדירות חייבות לכשהוא ימכור אותן, בין אם הוא גר בהן ובין אם הוא לא גר בהן.
<משה אשר: כמו אנחנו לא נשאל לגבי הדירה הראשונה שהוא מבקש עליה פטור, כך לא נשאל לגבי הדירות האחרות.
<משה אשר: לכאורה הרעיון מאוד פשוט.
ראובן ריבלין: גם אם הוא גר בה.
ראובן ריבלין: יש לו ארבע דירות, מכר דירה אחת.
<משה אשר: אני אומר שוב.
<משה אשר: הוא מוכר דירה, יוכל לבקש.
<משה אשר: אם הוא גר בה והוא רוצה לקבל עליה פטור, בבקשה, שיקבל פטור.
<משה אשר: מה שהוא רוצה.
<משה אשר: אבל ברגע שהוא עשה בחירה כזאת, יתר הדירות יהיו חייבים במס ולא חשוב מתי הוא ימכור אותן.
ניסן סלומינסקי: מהו המס עצמו?
ניסן סלומינסקי: הוא יחסי לשווי הדירה?
ראובן ריבלין: הוא יחכה למכור את הדירה הכי יקרה כדי לא לבקש פטור.
ראובן ריבלין: נדמה לי שזה ההיגיון.
ראובן ריבלין: פעם הייתה לו דירה בה הוא גר והיו לו דירות להשקעה.
ראובן ריבלין: עכשיו באים ואומרים שלא אכפת לנו, אדם הוא בעל ארבע דירות, באחת הוא גר ובשלוש הוא לא גר.
ראובן ריבלין: לא חשוב אם הוא גר או לא גר, הוא יכול אחת לכך וכך שנים למכור דירה אחת.
משה גפני: אין הגבלה.
ניסן סלומינסקי: הם מבטלים את זה.
ניסן סלומינסקי: את זה ביטלו.
<שגית אפיק: בעצם ההצעה החדשה היא פטור אחד לחיים.
ראובן ריבלין: המודל הקודם היה יותר חכם.
גילה גמליאל: שגית שאלה שאלה חשובה.
<שגית אפיק: המודל החדש הוא בעצם לא בהצעה.
<שגית אפיק: המודל אותו אתם מציגים לנו עכשיו, הוא פטור אחת לחיים?
<משה אשר: שימו לב.
<משה אשר: ברגע שאדם מכר את הדירה, נניח שיש לו ארבע דירות, במצב הנוכחי היום כל ארבע שנים הוא יכול למכור דירה אחת מארבעת הדירות ולמעשה לאורך מספר שנים למכור את הכול בפטור.
<משה אשר: במצב הנוכחי הוא ימכור את הדירה, נניח זאת דירת המגורים אותה הוא מוכר, יתר הדירות יהיו חייבות במס בעתיד.
<משה אשר: עם הכסף שהוא מכר את הדירה הפטורה, הוא יכול לקנות דירה חדשה.
<משה אשר: מכיוון שהיא לא סומנה, בעתיד הוא גם יוכל למכור אותה בפטור.
ראובן ריבלין: כל הזמן הוא ישאיר את שלושת הדירות.
<משה אשר: מבחינתנו הן חייבות במס כאשר יימכרו והדירה שהוא גר בה כל הזמן תהיה פטורה ממס.
ניסן סלומינסקי: זאת המצב שקיים היום או זאת ההצעה שאתם מציעים?
<שגית אפיק: זאת ההצעה.
אלעזר שטרן: מה ההיגיון בזה?
<משה אשר: אם הוא מחליף את דירת המגורים שלו, היא תהיה כל הזמן פטורה כאשר דירות ההשקעה, החברות, יהיו תמיד חייבות.
<משה אשר: ברגע שהוא מוכר, מבקש פטור, כל היתר נצבעות כחייבות.
<משה אשר: נניח לבן אדם יש ארבע דירות, הוא רוצה למכור את דירת המגורים שלו, הוא פטור.
ניסן סלומינסקי: משה, תסביר מה קיים היום ומה אתם מציעים.
<משה אשר: כרגע, מה שמונח בהצעת החוק זה המודל הבא.
<משה אשר: ברגע שאדם בא למכור דירת מגורים, בודקים האם יש לו עוד דירות מגורים.
<משה אשר: אם יש לו עוד דירות מגורים, הוא נחשב למרובה דירות לצורך העניין ואז הדירה שהוא מוכר אותה כרגע היא לא פטורה אלא היא חייבת במס שבח.
<משה אשר: המנגנון איך מחשבים את זה, אני אגיע לזה עוד מעט, אבל באופן עקרוני היא לא פטורה.
<משה אשר: אז המשמעות היא שרק בדירה האחרונה שהיא באמת דירתו היחידה, הוא יהיה פטור ממס.
<משה אשר: נכון שזה יחייב את הרוכשים לתכנן את סדר המכירות, למכור קודם את דירת ההשקעה ובסוף להישאר עם דירת המגורים דבר שעלול להכביד בחיי הכלכלה.
יצחק כהן: מה הרציונל?
ניסן סלומינסקי: אתה מסביר מודל.
ניסן סלומינסקי: תסביר אותו.
<משה אשר: זה המודל המוצע כאן בהצעת החוק.
ראובן ריבלין: במודל הקיים הוא פטור רק לגבי דירת המגורים.
<משה אשר: לאור שיחות שערכנו וגמישויות, אנחנו אמרנו שנאפשר לעשות את זה בצורה אחרת.
<משה אשר: כאשר הוא יבוא לרשות המסים עם מכירת הדירה, הוא יוכל לבחור את זאת הוא רוצה בפטור.
<משה אשר: ברגע שהוא בחר שעל הדירה הספציפית הוא רוצה פטור, כל היתר – מן הסתם דירות ההשקעה שלו – יסומנו לעתיד כחייבות במס.
<משה אשר: עם הכסף שהוא קיבל בפטור לצורך העניין, הוא יוכל לקנות דירה חדשה שמכיוון שהיא חדשה, היא עדיין לא מסומנת וגם אותה בעתיד למכור בפטור.
<משה אשר: אז את דירת המגורים שלו הוא כל הזמן יכול למכור בפטור, כאשר כל יתר הדירות שיש לו בצד, הן יהיו חייבות במס.
<משה אשר: אלה דירות ההשקעה.
ראובן ריבלין: הוא לא יכול להחליף.
ראובן ריבלין: נגיד שהוא מכר דירה שהוא לא גר בה והוא מבקש פטור.
ראובן ריבלין: זאת שהוא קנה במקומה, יהיה לה פטור ודירת המגורים שלו תהיה חייבת במס.
אלעזר שטרן: כאילו נתת לו דירה במתנה בפטור.
אלעזר שטרן: נתת לו את הפטור על הדירה השנייה.
ניסן סלומינסקי: לכאורה זאת נראית הטבה.
<שגית אפיק: זאת הטבה למשקיעים, למי שיש יותר משלוש דירות.
ניסן סלומינסקי: לכאורה זאת נראית הטבה למי שיש הרבה דירות.
ניסן סלומינסקי: ברגע שאתם באים להטבה, אנחנו נעצרים.
ניסן סלומינסקי: תסבירו.
גילה גמליאל: זאת לא הטבה.
גילה גמליאל: זה במקום הביטול של כל ארבע שנים פטור.
<שגית אפיק: הוא אומר שזאת הטבה לעומת מה שהם מציעים בהצעת החוק כי עכשיו מציעים מודל חדש.
ניסן סלומינסקי: תכף נדבר על ההצעה אבל זה מודל יותר טוב.
ניסן סלומינסקי: אני שואל מה מניע אתכם לתת הצעה שהיא יותר טובה והיא רעה לכם כביכול?
<משה אשר: אני אגיד לכם למה המעבר מהצעה להצעה.
<משה אשר: בשיחות שלנו עם לשכת עורכי הדין בין יתר וגם בשיחות פנימיות שלנו שערכנו בנושא הזה, ראינו שיש מצבים בהם דירת ההשקעה יכולה להיות נעולה בצורה כזאת ויהיה קשה מאוד לממש אותה.
<משה אשר: הבן אדם רוצה למכור את דירת המגורים שלו ולקבל עליה פטור.
<משה אשר: לפי המודל המוצע, קודם כל הוא צריך להתנקות מכל דירות ההשקעה ואז לבוא ולהיות עם דירה יחידה ולמכור אותה.
<משה אשר: לפעמים בחיי המעשה זה קשה, זה קצת יותר קשה.
<משה אשר: לפעמים הוא שותף בדירה כזאת עם עוד מישהו שכן רוצה, שלא רוצה, פירוק שיתוף, בתי משפט.
<משה אשר: זה יכול להיות קשה.
<משה אשר: לכן אמרנו שכאשר לדירת המגורים, אין ספק שהוא שולט בה, כן ראוי לתת לו את הפטור הסוציאלי שמדברים עליו ולכן אמרנו שנאפשר לו לדירת המגורים.
<משה אשר: שוב, מכיוון שקשה לנו לזהות את המגורים, איפה גר, אמרנו שייקח דירה אחת, מבחינתנו זאת יכולה להיות דירת המגורים, מבחינתו זאת או דירת המגורים או דירה שהוא צופה בה יותר רווח, לא ניכנס עד כדי כך לרזולוציה, אבל שידע באותה נשימה שיתר הדירות שקיימות לו ברגע בארסנל שלו יהיו חייבות במס בעתיד.
אלעזר שטרן: למה לא הדירה האחרונה?
אלעזר שטרן: יש לו עכשיו דירה שהוא מחזיק אותה שהיא שווה מיליונים והוא לא גר בה אלא היא להשקעה.
אלעזר שטרן: היא עולה עשרים מיליון שקלים.
אלעזר שטרן: הוא לא גר בה.
אלעזר שטרן: הוא עכשיו רוצה למכור אותה בגלל מה שאתה אומר.
אלעזר שטרן: הוא מוכר אותה ועושה את הקופה שלו.
אלעזר שטרן: אם קשה לך להחליט באיזה דירה הוא גר, מן הסתם כל בן אדם גר בדירה האחרונה שהוא ימכור.
אלעזר שטרן: תגיד לו דירה אחרונה.
אלעזר שטרן: למה אתה נותן לו את ההטבה הזאת?
<משה אשר: ההנחה הזאת היא לא תמיד מתקיימת בחיי המעשה וכמו שאמרתי, קשה להגיע לזה.
<משה אשר: שנית, אם זאת דירה ששוויה עשרים מיליון שקלים, ממילא דרך מרכיב היוקרה, מעבר לחמישה מיליון שקלים, נמסה אותה.
<משה אשר: לכן לגבי הדירות שהן באמת דירות יוקרה ועשו, כמו שאתה אומר, קופה גדולה, יהיה להם מיסוי מהסיבה הקודמת שאמרתי, שגם זאת דירתך היחידה אבל היא דירת יוקרה שמעבר לחמישה מיליון שקלים תחויב במס.
אלעזר שטרן: שם זה שמונה אחוזים.
<משה אשר: מס רכישה ומס שבח.
<משה אשר: אנחנו מדברים עכשיו על מס שבח.
משה גפני: למה אתה כל הזמן מביא דוגמה של ארבע דירות?
משה גפני: למה אתה לא מדבר בהווה?
משה גפני: בהווה מדובר על אנשים נורמליים כאשר אדם גר בדירה בה הוא גר, היא לא דירה יקרה מדי ולא קטנה מדי, הוא קנה דירה גם לבן שלו ועכשיו הבן שלו התחתן אחרי ארבע שנים, הוא מכר את הדירה השנייה הזאת, על פי החוק הקיים היום הוא פטור ממס שבח.
משה גפני: אתה מביא כל הזמן דוגמה של ארבע דירות אבל לכמה אנשים יש ארבע דירות?
<שגית אפיק: כי המודל החדש משפר את המצב לעומת הצעת החוק בזה, בארבע דירות.
<משה אשר: המודל עובד בכל כמות של דירות.
גילה גמליאל: גפני, הוא אומר שאת הפטור על הבית שלך בו אתה גר, תוותר עליו כי אתה מוכר עכשיו את הבית של הבן שלך.
גילה גמליאל: תקבל פטור על הבית של הבן שלך אבל אם תמכור אחר כך את הבית שלך, תשלם עליו מס בעתיד.
משה גפני: אבל אני רוצה לעבור דירה ואני לא אוכל.
גילה גמליאל: לא תוכל.
גילה גמליאל: גפני, מה שכתוב בחוק, זה יותר גרוע.
מרב מיכאלי: זה עם ארבעת הדירות, הוא מכר דירה אחת עליה הוא מקבל פטור.
מרב מיכאלי: עכשיו את הדירה מספר שלוש הוא נותן מתנה לבן שלו.
<משה אשר: לעולם המתנות אני אכנס בנפרד.
ניסן סלומינסקי: רבותיי, להערכתי נפלנו באיזשהו פח מסוים.
ניסן סלומינסקי: במקום לדון על המהפך של החוק עצמו ביחס למה שקיים היום, אנחנו מתחילים לדון במה יותר טוב, ההצעה הראשונה שהם מביאים שמופיעה כהצעת חוק, או ההצעה המשפרת.
ניסן סלומינסקי: אני מציע שנעצור רגע.
ניסן סלומינסקי: תן לנו רק להבין מה קיים היום לפני החוק ומה החוק הולך לשנות, ואחר כך נראה את שתי הוורסיות של החוק.
<שגית אפיק: מה המצב היום בחוק ואת הצעת החוק הכחולה שנמצאת בחוק ההסדרים.
<משה אשר: המצב היום בחוק הוא שמי שיש דירת מגורים יחידה, פטור ממס.
<משה אשר: באופן עקרוני הוא פטור ממס.
<משה אשר: מי שיש לו יותר מדירת מגורים, למעשה כל ארבע שנים הוא יכול לקבל פטור ממס.
<משה אשר: זאת אומרת, לפני שנכנסים לעולם המתנות והירושות ושתי הקטגוריות האלה שהן קטגוריות נפרדות, דה פקטו כל ארבע שנים מרובי הדירות יכולים לקבל פטור ממס שבח על דירות ההשקעה, על דירות המגורים, לא משנה מה.
<משה אשר: למעשה דה פקטו האפיק הזה בהקשר הזה, בסוג הנכס שממילא הוא מוחזק לאורך שנים, הוא לא מניה נסחרת שקונים ומוכרים באותו יום או משהו כזה, זה דבר שיצר דה פקטו אפיק שהוא בסך הכול די פטור.
<משה אשר: את הדבר הזה רוצים לשנות.
ניסן סלומינסקי: אם אני מבין נכון, היום למעשה אדם שקצת יודע לתכנן, לא רק על הדירה בה הוא גר, שם הוא פטור גם אם הוא ימכור כל שנה ויקנה חדשה, אלא היום הוא יכול לתכנן כך שגם אם הוא ימכור את הדירות הנוספות שיש לו, הוא יהיה פטור.
ניסן סלומינסקי: כל ארבע שנים.
ניסן סלומינסקי: הצעת החוק שלכם באה ואומרת שאת זה אתם עוצרים.
ניסן סלומינסקי: עצירה אחת היא כשאתה תסביר מה כתוב כאן, והצעה שנייה אומרת שאנחנו מוכנים להשאיר את המצב שדירה אחת הוא יוכל למכור כל הזמן בלי לשלם מס, כמו שהיום קיים לגבי דירת המגורים שלו.
ניסן סלומינסקי: כל ההבדל יהיה שהוא רק יגדיר מהי אותה דירה שיכולה כל הזמן להתחלף, אבל את כל הנושא של הדירות האחרות שאפשר לתכנן למכור כל ארבע שנים, את זה מורידים.
ראובן ריבלין: לי אין בעיה.
ניסן סלומינסקי: תגיד מה ההצעה שכתובה כאן.
<משה אשר: ההצעה שכתובה כרגע – שוב, ברמה העקרונית – אומרת את הדבר הבא.
<משה אשר: כאשר באים למכור דירה, בודקים האם יש עוד דירות או אין עוד דירות לתא המשפחתי.
<משה אשר: אם יש עוד דירות, הדירה הנוכחית לא יכולה לקבל פטור.
<משה אשר: המשמעות של הדברים היא שרק הדירה האחרונה, כאשר כבר אין עוד דירות, היא תהיה פטורה.
<משה אשר: המשמעות היא שאם מישהו רוצה לדוגמה פטור על דירת המגורים שלו, צריך למכור קודם כל את דירות ההשקעה, להתחייב עליהן במס ובסוף להישאר עם דירת המגורים שלו ואז להיות פטור.
אלעזר שטרן: כמו שאמרת, זאת דירת השקעה.
אלעזר שטרן: על השקעה משלמים.
<משה אשר: זאת החלופה שמונחת כאן.
ראובן ריבלין: מה עם מתנה?
ניסן סלומינסקי: רגע, לפני מתנה.
ניסן סלומינסקי: בואו נעשה את החושבים מבחינתנו.
מרב מיכאלי: סליחה שאני שואלת.
מרב מיכאלי: אני מבינה שאתה רוצה לדבר על המתנה בנפרד, אבל אני רוצה להבין את התמונה המלאה לגבי מרובי הדירות.
ניסן סלומינסקי: גם אני רוצה להבין.
ניסן סלומינסקי: אני מנסה לפחות לעצמי לראות לגבי מרובי דירות.
ראובן ריבלין: אחת מהדירות שסומנו, אני רוצה לתת אותה מתנה לילד שלי.
ראובן ריבלין: זאת השאלה שלי.
<משה אשר: ורד, תסבירי לגבי המתנה במצב היום ובמצב המוצע לפני התיקונים.
ראובן ריבלין: סומנה הדירה כחייבת במס.
<משה אשר: עוד לא סומנה.
ניסן סלומינסקי: קודם כל מה קיים היום.
<ורד אולפינר: מה שקיים היום זה שיש סעיף פטור ספציפי למתנה.
<ורד אולפינר: זאת אומרת, אפשר לתת מתנה לילד מבלי שהמתנה הזאת תשרוף את הפטור העיקרי על אותה דירה שמשה דיבר עליה אחת לארבע שנים.
<ורד אולפינר: זה החוק היום.
ניסן סלומינסקי: מתנה רק לילד?
ניסן סלומינסקי: רק לבן או לכל אחד?
<ורד אולפינר: לקרוב.
ראובן ריבלין: מדרגה ראשונה.
ניסן סלומינסקי: כשאני נותן מתנה לקרוב, אני לא משלם כלום.
<ורד אולפינר: ברגע שהמתנה היא לילדו או לבן זוגו, הוא עדיין יכול למכור את הדירה העיקרית שלו בפטור אחת לארבע שנים.
<ורד אולפינר: זאת מתנה שלא שורפת את הפטור העיקרי שלו.
<ורד אולפינר: אלה הוראות החוק נכון להיום.
ניסן סלומינסקי: אבל לגבי הדירה שלו אין ארבע שנים.
ניסן סלומינסקי: אם הבנתי נכון, לגבי הדירה שלו אין עניין של ארבע שנים.
ניסן סלומינסקי: הוא יכול למכור את זה כל הזמן.
ניסן סלומינסקי: ארבע שנים זה רק לגבי הדירות הנוספות.
ניסן סלומינסקי: איך הגענו פתאום לארבע שנים על הדירה שלו?
<ורד אולפינר: אני אסביר.
<ורד אולפינר: הוראות החוק היום מבחינות.
<ורד אולפינר: יש שני מסלולי פטור.
<ורד אולפינר: מסלול פטור אחד מדבר על אותו תא משפחתי שיש לו דירה יחידה שכל 18 חודשים הוא יכול להחליף את אותה דירה יחידה.
<ורד אולפינר: זה מסלול פטור אחד.
<ורד אולפינר: מסלול פטור נוסף שקיים היום בחקיקה מאפשר למי שיש לו יותר מדירה אחת למכור את הדירה בפטור אחת לארבע שנים.
ניסן סלומינסקי: כולל הדירה שלו?
<ורד אולפינר: אחת לארבע שנים, איזה דירה שהוא רוצה.
ניסן סלומינסקי: זה לא מה שנאמר לנו.
<שגית אפיק: זה החוק הקיים.
<שגית אפיק: זה המצב הקיים.
גילה גמליאל: עכשיו רוצים לשנות.
<שגית אפיק: אחת לארבע שנים, כל דירה שאתה רוצה.
ניסן סלומינסקי: כולל דירת המגורים?
גילה גמליאל: דירת המגורים כל 18 חודשים.
<קריאה: משנת 1980 בוטל יסוד המגורים.
ניסן סלומינסקי: חבר'ה, אתם קצת מבלבלים אותנו.
גילה גמליאל: לא מבלבלים.
גילה גמליאל: החוק אומר שאם יש לך דירה אחת, כל 18 חודשים אתה יכול להחליף אותה.
<ורד אולפינר: נכון.
<ורד אולפינר: אם יש לך מספר דירות, כל ארבע שנים תמכור.
ניסן סלומינסקי: כלומר, אין 18 חודשים אלא יש ארבע שנים.
<ורד אולפינר: כל 18 חודשים אם זאת דירה יחידה.
<ורד אולפינר: אם יש כמה דירות, כל ארבע שנים.
גילה גמליאל: זה המצב הקיים.
<ורד אולפינר: דירות השקעה יוצאת בפטור כי מחכים ארבע שנים, מוכרים.
<ורד אולפינר: עוד ארבע שנים, מוכרים.
גילה גמליאל: אולי שווה לצמצם את כל 18 החודשים.
ניסן סלומינסקי: הם רוצים לבטל לגמרי.
<ורד אולפינר: זה המצב הקיים נכון להיום.
<ורד אולפינר: עכשיו אנחנו מדברים על ההצעה בכחול.
<ורד אולפינר: ההצעה בכחול אומרת דבר שאנחנו נבחין – אני קצת חוזרת על מה שאמר משה.
<שגית אפיק: רגע, יש עוד משהו במצב הקיים.
<שגית אפיק: החלפת שתי דירות בדירה אחת.
<שגית אפיק: תתייחסי גם לזה.
<שגית אפיק: יש לכם שם שינוי.
משה גפני: החלפת שתי דירות קטנות בדירה אחת גדולה.
<משה אשר: אפשר להיכנס כאן לעוד נושאים.
גילה גמליאל: אמרתי שנבהיר עכשיו שכולם בתוך 18 חודשים ולאחר מכן מה שאתה רוצה.
<משה אשר: נחזור למסגרת.
<משה אשר: ביקשתם לקבל הבהרות לגבי דירות המתנה, מה המצב לפני חוק ההסדרים ומה מוצע.
<משה אשר: ורד, דירות המתנה.
<ורד אולפינר: דירות מתנה בכחול, אפשר לתת מתנה שזה סעיף הפטור.
<משה אשר: לא, לפני כן.
<משה אשר: בחוק הקיים.
<ורד אולפינר: בחוק הקיים יש סעיף פטור ספציפי למתנות.
<ורד אולפינר: ברגע שהמתנה היא לבן זוג או לילדו, הוא עדיין יכול למכור את הדירה העיקרית שלו והפטור הוא פטור אחר.
ניסן סלומינסקי: המתנה לא חייבת בכלום.
<ורד אולפינר: לא, זה פטור ספציפי שהוא לא קשור לפטור.
<משה אשר: הוא צודק.
<משה אשר: עצם המתנה לא מחייבת בכלום.
ניסן סלומינסקי: ונשארת לו זכות לגבי הדירה שלו.
<ורד אולפינר: למכור אותה בפטור.
<ורד אולפינר: ארבע שנים מהפעם האחרונה שהוא מכר.
<ורד אולפינר: זה כנראה אותו אחד שיש לו מספר דירות, כי אחת יש לו, אחת הוא נותן במתנה, אז הוא צריך לחכות ארבע שנים מהמכירה האחרונה, אבל המתנה לא מפריעה לו בדרך.
ניסן סלומינסקי: כן חלות עליו ארבע השנים.
<ורד אולפינר: נכון, אבל המתנה לא מפריעה.
<ורד אולפינר: זה לא ארבע שנים מהמתנה.
<ורד אולפינר: המתנה, שמים אותה בצד.
ניסן סלומינסקי: החוק היום לא אומר שעל הדירה הפרטית שלו יש לו 18 חודשים?
<ורד אולפינר: רק אם היא יחידה אבל אין לו יחידה כי הוא רוצה לתת מתנה לילד שלו, משמע, יש לו מספר דירות.
ניסן סלומינסקי: יש לו רק שתי דירות.
ניסן סלומינסקי: הוא נתן מתנה ונשאר עם דירה אחת שלו.
<ורד אולפינר: נתן מתנה, נשאר עם דירה אחת, החוק נכון להיום אומר שהוא נכנס להגדרה של דירה יחידה, אם בארבע השנים האחרונות זאת הייתה דירתו היחידה אבל בגלל שהייתה לו עוד דירה שהוא פשוט נתן אותה לבן שלו, הוא צריך להיכנס למסלול פטור של אחת לארבע שנים.
ניסן סלומינסקי: עכשיו אנחנו מבינים.
<ורד אולפינר: זה החוק נכון להיום.
<משה אשר: לגבי הילדים.
<משה אשר: הצינון.
<ורד אולפינר: ברגע שמישהו מקבל דירה במתנה פטורה, יש הוראות צינון שהן בין שנה לארבע שנים, תלוי אם הוא גר בדירה וגם תלוי ממי הוא מקבל את הדירה.
<ורד אולפינר: זה סעיף אנטי תכנוני, שוב, כדי לא להכפיל ולשלש פטורים כי הפטור ניתן לתא המשפחתי.
אורי מקלב: מה אומר השינוי?
<שגית אפיק: השינוי הוא בקריטריון צינון.
<שגית אפיק: מה השינוי לפי הצעת החוק?
<ורד אולפינר: אתם רוצים לעבור להצעת החוק?
ניסן סלומינסקי: בכחול.
<שגית אפיק: זה לא היה בכחול.
<שגית אפיק: עד עכשיו זה היה המצב הקיים, עד היום לפני שתיקנו את החוק.
<שגית אפיק: עכשיו מה אתם מציעים בהצעת החוק לגבי מתנה?
<שגית אפיק: רק לגבי מתנות.
ראובן ריבלין: הילד קיבל מתנה והוא מוכר אותה.
ניסן סלומינסקי: לא מוכר.
ניסן סלומינסקי: הילד קיבל מתנה.
אורי מקלב: היום הוא צריך להחזיק בה שנה וחצי.
ניסן סלומינסקי: בוא נעצור כאן.
<משה אשר: ימתין שלוש שנים או ארבע שנים.
<ורד אולפינר: היום ילד מקבל מתנה.
<ורד אולפינר: לפי הכחול, כאשר הילד מקבל מתנה, עדיין יחול סעיף הפטור במתנות.
<ורד אולפינר: הסעיף הזה, לא מבטלים אותו, סעיף 62 לחוק.
<ורד אולפינר: הילד יצטרך להמתין תקופת צינון בין שלוש לארבע שנים.
ניסן סלומינסקי: והוא, לגבי הדירה שלו אין שום שינוי?
<ורד אולפינר: אין לו דירה.
<ורד אולפינר: זאת הדירה.
<קריאה: זאת הקומבינציה הכי גדולה, שהאבא נותן לילד.
<שגית אפיק: אתה מדבר על ההורה או על הילד?
ניסן סלומינסקי: על ההורה.
<ורד אולפינר: ההורה רוצה למכור דירה ואז אנחנו שוב נכנסים לקטגוריה האם יש לו דירה יחידה, האם הוא מרובה דירות.
מרב מיכאלי: מרובה דירות.
מרב מיכאלי: זה מה שאני שואלת.
<ורד אולפינר: מי שמרובה דירות לפי הכחול, ככל שהוא מרובה דירות, הוא מתמסה.
<ורד אולפינר: רק ברגע שהוא מגיע לאותה דירה יחידה, אז הוא מגיש פטור.
מרב מיכאלי: אני שואלת על המתנה.
<ורד אולפינר: הוא פטור על המתנה.
<ורד אולפינר: פטור.
ראובן ריבלין: מי שיש לו, שייתן.
אורי מקלב: הוא פטור רק אחרי ארבע שנים.
גילה גמליאל: פטור על המתנה.
<שגית אפיק: הבן צריך לגור שלוש שנים.
ניסן סלומינסקי: הנותן פטור.
מרב מיכאלי: מה אתם מציעים במודל החדש שאיננו בכחול?
זבולון כלפה: כל מרובה דירות יכול לתת מתנה עוד פעם?
זבולון כלפה: יש לו שלוש-ארבע דירות ויש לו שישה ילדים.
<ורד אולפינר: הוא יכול לתת מתנות.
<ורד אולפינר: זה לא מוגבל.
<ורד אולפינר: לכל אחד מהילדים תהיה תקופת צינון.
זבולון כלפה: אדוני היושב ראש, הערה.
זבולון כלפה: אתה קודם עדכנת שהגיעו התנאים.
זבולון כלפה: התנאים שהגיעו, זה לא תואם למה שהיה אמור להגיע.
זבולון כלפה: יש כאן איזשהו סעיף שיתלו את זה בעשר שנים לגבי מענק ירושלים.
ניסן סלומינסקי: לא ראיתי את זה.
ניסן סלומינסקי: בוא נסיים כאן.
זבולון כלפה: עד ה-15 ביולי, זה לא עוד הרבה זמן.
משה גפני: כמה כסף מכניס לאוצר המדינה הפרק הזה?
ניסן סלומינסקי: מירב שאלה שאלה והוא נותן תשובה.
מרב מיכאלי: אדוני היושב ראש, כל פעם מביאים מודל חדש שאין אותו לפנינו.
<משה אשר: אנחנו נסביר את המודל הקיים.
ניסן סלומינסקי: גם אם נדבר על אותו מודל אחד, אם כל אחד ידבר כל הזמן, לא יצא מזה כלום.
ניסן סלומינסקי: את שאלת שאלה, תקבלי תשובה.
ניסן סלומינסקי: אני רוצה להגן עליך.
<משה אשר: כמו שאמרנו, המודל הקיים אומר שלמעשה הדירה האחרונה תהיה פטורה ממס וכל הדירות שאתה מוכר בדרך, עד שתהיה לך דירה אחרונה, יהיו חייבות.
<משה אשר: לגבי המתנות.
ניסן סלומינסקי: לפי המודל החדש.
<משה אשר: ורד תיארה.